Avis juridique important

|

31997D0287

97/287/EY: Komission päätös, tehty 2 päivänä huhtikuuta 1997, polkumyynnin vastaisen menettelyn päättämisestä sellaisten Japanista peräisin olevien kuulalaakereiden tuonnissa, joiden suurin ulkohalkaisija on enintään 30 millimetriä

Virallinen lehti nro L 117 , 07/05/1997 s. 0028 - 0033

KOMISSION PÄÄTÖS,tehty 2 päivänä huhtikuuta 1997,polkumyynnin vastaisen menettelyn päättämisestä sellaisten Japanista peräisin olevien kuulalaakereiden tuonnissa, joiden suurin ulkohalkaisija on enintään 30 millimetriä (97/287/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna neuvoston asetuksella (EY) N:o 2331 (2), ja erityisesti sen 9 artiklan sekä 11 artiklan 2, 3 ja 7 kohdan,kuultuaan neuvoa-antavaa komiteaa asiasta,sekä katsoo, ettäA. MENETTELY (1) Vuoden 1984 heinäkuussa neuvosto otti käyttöön asetuksella (ETY) N:o 2089/84 (3) lopullisen polkumyyntitullin sellaisten Japanista ja Singaporesta peräisin olevien kuulalaakereiden, jäljempänä `kyseiset kuulalaakerit`, tuonnissa, joiden suurin ulkohalkaisija on enintään 30 millimetriä. Komissio aloitti 18 päivänä kesäkuuta 1988 julkaistulla ilmoituksella Japanista tapahtuvaan tuontiin sovellettavia toimenpiteitä koskevan uudelleentarkastelun (4), jonka johdosta neuvosto muutti voimassa olevan polkumyyntitullin asetuksella (ETY) N:o 2685/90 (5).(2) Federation of European Bearing Manufactuers' Associations (FEBMA) jätti 1 päivänä lokakuuta 1994 asetuksella (ETY) N:o 2685/90 käyttöönotettujen polkumyynnin vastaisten toimenpiteiden välivaiheen uudelleentarkastelua koskevan pyynnön sellaisten yhteisön tuottajien puolesta, joiden väitettiin edustavan suurta osaa yhteisön kyseisten kuulalaakereiden kokonaistuotannosta.(3) Pyynnössä väitettiin, että voimassa olevat polkumyynnin vastaiset toimenpiteet eivät olleet tai eivät enää olleet riittäviä ehkäisemään vahinkoa aiheuttavaa polkumyyntiä, sillä sekä polkumyynnin että siitä aiheutuneen vahingon väitettiin lisääntyneen.(4) Komissio katsoi, että oli olemassa riittäviä todisteita välivaiheen uudellentarkastelun aloittamiseksi muista kuin Euroopan yhteisön jäsenvaltioista polkumyynnillä tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (6) 11 artiklan 3 kohdan nojalla ja se julkaisi 23 päivänä maaliskuuta 1995 ilmoituksen Japanista peräisin olevien kyseisten kuulalaakereiden tuontia koskevien polkumyynnin vastaisten toimenpiteiden välivaiheen uudelleentarkastelun aloittamisesta (7).(5) Komissio ilmoitti virallisesti tutkimuksen aloittamisesta yhteisön tuottajille, tuojille ja japanilaisille tuottajille, joita asian tiedettiin koskevan, sekä Japanin edustajille ja antoi asianomaisille osapuolille mahdollisuuden esittää näkökantansa kirjallisesti ja pyytää saada tulla kuulluiksi.(6) Komissio etsi ja tarkisti kaikki tutkimuksensa kannalta välttämättöminä pitämänsä tiedot.(7) Tässä menettelyssä käytettiin tutkimusajanjaksona 1 päivän tammikuuta ja 31 päivän joulukuuta 1994 välistä ajanjaksoa. Tiettyjen tekijöiden suuntauksia koskevassa arvioinnissa, jonka tarkoituksena oli päätellä, oliko yhteisön tuotannonala kärsinyt vahinkoa kyseessä olevan tuonnin perusteella, käytettiin 1 päivän tammikuuta 1991 ja 31 päivän joulukuuta 1994 välistä ajanjaksoa.(8) Vahingon arviointia varten ja 7 kappaleessa mainitun ajanjakson osalta kerättyjen tietojen verrattavuuden varmistamiseksi käytettiin viidentoista jäsenvaltion yhteisöä koskevia tietoja myös yhteisön laajentumista kattamaan Ruotsi, Suomi ja Itävalta edeltävän ajan osalta.(9) Tutkimus on ylittänyt tavanomaisen keston vahingon toteamisen ja menettelyn syy-yhteyksien monimutkaisuuden vuoksi, minkä pääasiallinen syy oli tutkittavan tuotteen lajien runsaus ja erilaisuus.(10) Yhteisön tuotannonala, jonka puolesta välivaiheen uudelleentarkastelua koskeva pyyntö jätettiin, koostuu seuraavista tuottajista:- SKF France S.A. (Ranska)- SKF Industrie SpA (Italia)- ROL Rolamentos Portugueses SARL (Portugali)- GRW Gebr. Reinfurt GmbH & Co. KG (Saksa), ja- INA Kugellager Schaeffler KG (Saksa).(11) Seuraavat yritykset veivät kyseisiä kuulalaakereita Japanista yhteisöön tutkimusajanjakson aikana ja toimivat yhteistyössä komission kanssa uudelleentarkastelua koskevassa tutkimuksessa:- Sapporo Precision Ltd.,- NTN Corporation Ltd.,- Nankai Seiko Co. Ltd.,- Nachi-Fujikoshi Corp.,- Koyo Seiko Co. Ltd.,- NSK Ltd.,- Inoue Jikuuke Kogyo Ltd.,- Izumoto Seiko Co. Ltd.,- Tottori Yamakei Bearing Seisakusho Ltd.,- Nakai Bearings Co. Ltd.,- Fujino Iron Works Ltd. ja- NSK Micro Precision Ltd.(12) Seuraava riippumaton tuoja toimi tässä tutkimuksessa yhteistyössä komission kanssa: I.S.O Import Standard Office (Ranska).(13) Lisäksi lukuisat loppukäyttäjät esittivät huomautuksensa, jotka otettiin huomioon siinä määrin kuin ne vahvistettiin asiaa tukevilla todisteilla.B. TARKASTELTAVANA OLEVA TUOTE JA SAMANKALTAINEN TUOTE (14) Menettelyn kohteena oleva tuote on CN-koodiin 8482 10 10 kuuluvat yksiriviset syväuraiset säteiskuulalaakerit, joiden suurin ulkohalkaisija on enintään 30 millimetriä. Kuulalaakereita käytetään pääasiallisesti välituotteina, joita käytetään kulutus- ja tuotantohyödykkeiden kokoonpanossa tai varaosina.(15) Japanissa ja yhteisössä kyseiset kuulalaakerit myydään pääsääntöisesti kahdelle asiakasryhmälle, eli teollisille käyttäjille ja jakelijoille.(16) Todettiin, että Japanissa tuotetut kyseiset kuulalaakerit, jotka myydään kotimarkkinoilla ja jotka viedään yhteisöön sekä yhteisön tuottajien tuottamat kyseiset kuulalaakerit ovat samankaltaisia fyysisiltä ominaisuuksiltaan ja käyttötarkoitukseltaan. Tämän vuoksi niitä pidettiin samankaltaisena tuotteena asetuksen (EY) N:o 384/96 1 artiklan 4 kohdan mukaisesti.C. YHTEISÖN TUOTANNONALAN MÄÄRITELMÄ (17) Japanilaisessa omistuksessa olevia yhteisössä tuottavia yrityksiä ei pidetä asetuksen (ETY) N:o 2685/90 (johdanto-osan 32 kappale) osalta osana yhteisön tuotannonalaa asetuksen (EY) N:o 384/96 4 artiklan 1 kohdan a alakohdan mukaisesti. Tätä tulkintaa pidettiin perusteltuna sen vuoksi, että kyseiset yritykset ovat etuyhteydessä viejiin, jotka vievät tutkittavana olevaa tuotetta Japanista. Nämä yritykset myyvät koko tuotantonsa yhteisössä sijaitseville myyntitytäryhtiöille, jotka ovat myös etuyhteydessä Japanista vieviin viejiin ja jotka myös myyvät tuotuja Japanista peräisin olevia kyseisiä kuulalaakereita. Näissä olosuhteissa katsotaan, että yhteisössä sijaitsevat tuotantoyritykset voisivat tämän johdosta hyötyä hyvien liiketoimintatapojen vastaisista käytännöistä. Näin ollen kyseisten tuottajien ei katsottu toimivan tavanomaisina yhteisön tuottajina vaan lähinnä täydentävänä toimituslähteenä viejille, joiden väitettiin harjoittavan polkumyyntiä.(18) Yksi johdanto-osan 10 kappaleessa mainituista yhteisön tuottajista ei vastannut komission kyselylomakkeeseen tämän asettamassa määräajassa. Koska kyseinen yritys ei toiminut yhteistyössä, se suljettiin pois yhteisön tuotannonalalta sellaisena, kuin se on valituksessa määritettynä, ja näin ollen myös komission vahingon määrityksestä tämän tutkimuksen yhteydessä. Tämän tutkimuksen lopun osalta ilmaisulla `yhteisön tuotannonala` tarkoitetaan yhteistyössä toimineita yhteisön tuottajia, jotka tukivat valitusta ja joiden yhteinen kyseisten kuulalaakereiden tuotanto muodostaa suuren osan yhteisön kokonaistuotannosta asetuksen (EY) N:o 384/96 4 artiklan 1 kohdan mukaisesti.D. VAHINKO Kulutus (19) Vuosien 1991 ja 1994 välisenä aikana kyseisten kuulalaakereiden kulutus viidentoista jäsenvaltion yhteisössä nousi noin 390 miljoonasta kappaleesta noin 536 miljoonaan kappaleeseen, eli noin 38 prosenttia. Tämä markkinoiden laajentuminen johtuu yleisten suhdannevaihtelujen vaikutuksesta kyseisten kuulalaakereiden markkinoihin, minkä aikana kyseisten kuulalaakereiden markkinoiden koko vaihtelee tuotteen käyttäjien yleisen toiminnan tason mukaisesti.Tuonnin määrä ja markkinaosuus(20) Japanista peräisin olevien kyseisten kuulalaakereiden tuonti laski vuoden 1991 ja tutkimusajanjakson välisenä aikana 808 tonnista 618 tonniin, eli 23,5 prosenttia. Japanista peräisin olevien kyseisten kuulalaakereiden myynti yhteisössä laski 19,6 miljoonasta kappaleesta 18,7 miljoonaan kappaleeseen, eli 4,5 prosenttia samana ajanjaksona.(21) Tämän laskun mukaisesti ja vastoin yhteisön tuotannonalan väitteitä tarkasteltavana olevan tuonnin markkinaosuus laski jatkuvasti vuodesta 1991. Markkinaosuus laski 5,1 prosentista vuonna 1991 vuoden 1994 3,5 prosenttiin.Tuontihinnat (22) Hintatietoja toimittaneiden japanilaisten tuottajien edustavan valikoiman tietyiltä lajeilta perimiä hintoja verrattiin täysin samojen lajien osalta asiakasryhmittäin yhteisön tuottajien neljässä jäsenvaltiossa perimiin hintoihin (Saksa, Yhdistynyt kuningaskunta, Ranska ja Italia). Kyseisten markkinoiden katsottiin edustavan yhteisössä vallitsevia olosuhteita kokonsa vuoksi sekä aikaisempien kuula- tai rullalaakereita koskeneiden tutkimusten mukaisesti. Tämän arvioinnin perusteella todettiin, että Japanista tapahtuva tuonti alitti hintoja, kuten asetuksessa (ETY) N:o 2685/90 (johdanto-osan 35 ja 36 kappale) oli määritetty. Päätelmien tekemistä tämän arvioinnin perusteella ei kuitenkaan pidetty perusteltuna, koska kyseessä olevat japanilaiset yritykset myyvät liian pienen määrän yhteisön tuottajien valmistamien lajien kanssa täysin samanlaisia tai niihin suoraan verrattavissa olevia lajeja niin suuressa määrin, että tällainen vertailu yhteisön tuottajiin olisi merkityksellinen. Näissä olosuhteissa, samoin kuin asetuksessa (ETY) N:o 2685/90, ei vahvistettu yksilöllisiä marginaaleja hintojen alittamiselle jokaisen kyseessä olevan yrityksen osalta.Yhteisön tuotannonalan tilanne Myynti ja markkinaosuudet(23) Yhteisön tuotannonalan yhteisössä valmistamien kyseisten kuulalaakereiden myynti nousi 81,6 miljoonasta kappaleesta 103,1 miljoonaan kappaleeseen vuoden 1991 ja tutkimusajanjakson välisenä aikana, eli 26,2 prosenttia. Yhteisön tuotannonalan markkinaosuus laski samana ajanjaksona 21,1 prosentista 19,2 prosenttiin.Hinnat(24) Yhteisön tuotannonala väitti, että japanilaisten viejien harjoittama hintojen alittaminen tai alhaisempien hintatarjousten tekeminen johti hintapaineisiin, mikä pakotti yhteisön kyseisten kuulalaakereiden tuottajat laskemaan hintojaan omien markkinaosuuksien puolustamiseksi suurin taloudellisin menetyksin. Yhteisön tuotannonalan mukaan tämä hintojen alittaminen oli estänyt sitä nostamasta hintojaan vuoden 1994 aikana, eli lamakautta seuranneena nousukautena.(25) Yhteisön tuottajien yhteisössä myymien kyseisten kuulalaakereiden hintojen kehitys vuoden 1991 ja tutkimusajanjakson päättymisen (1994) välisenä aikana arvioitiin yksityiskohtaisesti asiakasryhmittäin Saksassa, Yhdistyneessä kuningaskunnassa, Ranskassa ja Italiassa sellaisten lajien osalta, joiden liikevaihto edusti yli 50:tä prosenttia kokonaisliikevaihdosta yhteisössä. Tämän perusteella ilmeni, että vuosien 1991 ja 1994 välisenä aikana hinnat laskivat keskimäärin 3,9 prosenttia (myynti kaikille asiakasryhmille). Vuosien 1993 ja 1994 välisenä aikana hinnat kuitenkin nousivat 1,4 prosenttia. Suurille teollisille käyttäjille suunnatussa myynnissä, joka muodostaa suurimman osan yhteisön tuotannonalan kokonaisliikevaihdosta, hinnat laskivat 4,2 prosenttia vuosien 1991 ja 1994 välisenä aikana ja nousivat 1,7 prosenttia vuosien 1993 ja 1994 välisenä aikana. Jakelijoille suunnatussa myynnissä hinnat laskivat 3,1 prosenttia vuosien 1991 ja 1994 välisenä aikana ja 0,4 prosenttia vuosien 1993 ja 1994 välisenä aikana.(26) Koska yhteisön tuotannonalan myynti kasvoi, minkä seurauksena tuotantokustannukset laskivat, yhteisön tuotannonala hyötyi näistä suhteellisen vakaista hinnoista. Joka tapauksessa katsotaan, että lievä hintojen alittaminen ei aiheuttanut yhteisön tuotannonalalle merkittävää painetta hintojen laskemiseen. Tämän tueksi komissio totesi, että yhteisössä myytyjen japanilaista alkuperää olevien kyseisten kuulalaakereiden hinnan painotettu keskiarvo nousi huomattavasti vahingon määritystä koskevan tutkimusajanjakson aikana.Kannattavuus(27) Yhteisön tuotannonalan mukaan hintojen alittaminen ja sen aiheuttama hintakehitys vaikuttivat merkittävästi sen taloudelliseen tulokseen. Kuitenkin yhteisön tuottajien tämän uudelleentarkastelun yhteydessä toimittamista tiedoista ilmenee päinvastoin, että tutkittavana olevan tuotteen kannattavuus ilman ylimääräisiä tulo- tai kustannuseriä nousi 1 prosentin voitosta vuonna 1991 13 prosentin voittoon vuonna 1994 ja elpyi erityisesti vuonna 1994.Tuotanto, tuotantokyky ja tuotantokyvyn käyttö(28) Vuosien 1991 ja 1994 välisenä aikana yhteisön tuotannonalan tuotanto nousi 93 miljoonasta kappaleesta 135 miljoonaan kappaleeseen, eli 45 prosenttia. Samana ajanjaksona yhteisön tuotannonalan tuotantokyky tonneina ilmaistuna nousi hieman, eli 0,5 prosenttia, ja tuotantokyvyn käyttöaste, myös tonneina ilmaistuna, nousi 74,9 prosentista 85,8 prosenttiin.Työllisyys(29) Vuoden 1991 ja tutkimusajanjakson välisenä aikana yhteisön tuotannonalan työllisyysaste laski 1 418 työntekijästä 1 177 työntekijään, eli 17 prosenttia. Olisi otettava huomioon, että tutkimuksen aikana suurin osa yhteisön tuottajista näytti ryhtyneen merkittäviin rakenneuudistusponnistuksiin yleisen tuottavuuden lisäämiseksi. Suurimpien yhteisön tuottajien julkisten lausuntojen perusteella katsotaan, että tämä rakenneuudistus oli tarpeeellinen rakenteellisten puutteiden korjaamiseksi ja tuottavuuden lisäämiseksi pitkällä aikavälillä. Tuotantokyvyn, tuotantokyvyn käyttöasteen ja tuotannon kehityksen vertailun perusteella voidaan todeta, että tavoite saavutettiin, mikä ilmenee kannattavuuden parantumisena.Vahinkoa koskeva päätelmä (30) Edellä olevien vahinkoa koskevien tekijöiden, kuten yhteisön tuotannonalan kannattavuuden, tuotannon, tuotantokyvyn, tuotantokyvyn käyttöasteen ja myynnin arvioinnista ilmenee, että näiden kehityssuunta oli myönteinen, kun taas työllisyyden kehityssuunta oli kielteinen. Kannattavuuden osalta yhteisön tuotannonalan tulokset saavuttivat, ja joissakin tapauksissa ylittivät, tiettyjen suurimpien yhteisön tuottajien asettamat sisäiset tavoitteet. Tämä johtaa päätelmään, että yhteisön tuotannonalalla ei ollut taloudellisia tai rahoitukseen liittyviä vaikeuksia.E. SYY-YHTEYS (31) Yhteisön tuotannonala väitti, että Japanista tapahtuva tuonti oli vahingoittanut tämän tulosta, eli tulos olisi ollut parempi, jos yhteisön tuotannonala ei olisi joutunut laskemaan hintojaan japanilaisten viejien hintojen tasolle pystyäkseen kilpailemaan näiden kanssa.(32) Tämän vuoksi komissio tutki asetuksen (EY) N:o 384/96 säännösten mukaisesti, johtuiko yhteisön tuotannonalan tilanne kyseessä olevan tuonnin määristä ja hinnoista ja voitiinko niiden vaikutusta pitää merkittävänä asetuksen (EY) N:o 384/96 3 artiklan 6 kohdan mukaisesti. Tutkimuksessa huolehdittiin siitä, että yhteisön tuotannonalan tilanteen ei katsottaisi johtuvan asianomaisesta tuonnista, jos se oli muiden tekijöiden aiheuttama.(33) Ensiksi yhteisön tuottajien tarkasteltavana olevan ajanjakson aikana perimien hintojen yksityiskohtaisesta arvioinnista sellaisena, kuin se on edellä kuvattuna, ilmenee, että kyseessä oleva tuonti ei vaikuttanut merkittävällä tavalla yhteisön tuottajien perimiin hintoihin eikä näin ollen näiden taloudelliseen tulokseen, kuten ei myöskään edellä lueteltuihin tekijöihin.(34) Toiseksi olisi muistettava, että Japanista tapahtuvan tuonnin määrä laski tutkimusajanjaksona sekä absoluuttisesti että markkinaosuuden osalta. Tosin myöskin yhteisön tuotannonalan markkinaosuus laski, mutta lasku Japanista tapahtuvan tuonnin markkinaosuudessa prosentteina ilmaistuna oli jyrkempi kuin lasku yhteisön tuotannonalan markkinaosuudessa. Tämän vuoksi on kohtuullista päätellä, että toisin kuin mitä yhteisön tuotannonala väittää, se ei menettänyt markkinaosuuksia Japanista tapahtuvalle tuonnille.(35) Kolmanneksi, tarkasteltavana olevan ajanjakson aikana merkittäviä määriä tuotiin muualta kuin Japanista, ja tämän tuonnin markkinaosuus kasvoi 51,65 prosentista 63,68 prosenttiin vuodesta 1991 vuoteen 1994.(36) Neljänneksi, yhteisössä tuottavien, tämän menettelyn kohteena oleviin viejiin etuyhteydessä olleiden japanilaisten yritysten markkinaosuus oli merkittävä koko ajanjaksona ja se nousi vuoden 1991 12,2 prosentista vuoden 1994 10,2 prosenttiin.(37) Viidenneksi yhteisön tuotannonala väitti, että polkumyynnin heikentävän vaikutuksen takia se ei voinut tyydyttää asiakkaidensa kysyntää taloudellisena nousukautena ja että voidakseen investoida lisätuotantokykyyn sen olisi saatava korkeampaa myyntivoittoa kuin se oli saanut tutkimusajanjaksona. Komissio on kuitenkin sitä mieltä, että kustannusten karsiminen on tavanomaista liiketoimintaa erityisesti silloin, kun talouden taantuma kohdistuu kyseiseen tuotannonalaan. Toisaalta tuotantokyvyn lisääminen noususuhdanteen aikana ja sen rahoittaminen tavanomaisilla rahoitusvaroilla voi myös olla tavanomaista liiketoimintaa. Näin ollen tuotantokyvyn lisäämättä jättämistä ei voida pitää kyseessä olevan tuonnin seurauksena.(38) Lopuksi työllisyyden alenemisen osalta olisi huomattava, että tutkimuksen aikana ilmeni, että useimmat yhteisön tuottajat olivat tarkasteltavana olevana ajanjaksona ryhtyneet merkittäviin rakenneuudistusponnistuksiin yleisen tuottavuuden lisäämiseksi. Suurimpien yhteisön tuottajien julkisten lausuntojen perusteella katsotaan, että tämä rakenneuudistus oli tarpeellinen rakenteellisten puutteiden korjaamiseksi ja tuottavuuden lisäämiseksi pitkällä aikavälillä. Tuotantokyvyn, tuotantokyvyn käyttöasteen ja tuotannon kehityksen vertailun perusteella voidaan todeta, että tavoite saavutettiin, mikä ilmenee kannattavuuden paranemisena.Syy-yhteyttä koskeva päätelmä (39) Edellä esitetyt päätelmät huomioon ottaen päätellään, että kyseessä oleva tuonti ei itsessään vaikuttanut merkittävästi yhteisön tuotannonalan tilanteeseen ja että yhteisön tuotannonalan jättämässä välivaiheen uudelleentarkastelua koskevassa pyynnössä esitetyt väitteet siitä, että voimassa olevat toimenpiteet eivät olleet riittäviä ehkäisemään kasvavaa vahinkoa, todistettiin vääriksi. Se, että yhteisön tuotannonalan tulos ei ollut vieläkin parempi, voi johtua lähinnä muista kolmansista maista tapahtuvasta tuonnista sekä japanilaisten yritysten tuotannosta yhteisössä.F. OLOSUHTEET, JOISTA SÄÄDETÄÄN ASETUKSEN (EY) N:o 384/96 11 ARTIKLAN 2 KOHDASSA (40) Asetuksen (EY) N:o 384/96 11 artiklan 2 kohdan ensimmäisessä alakohdassa säädetty viiden vuoden ajanjakso päättyi vuoden 1995 syyskuussa. Asetuksen (EY) N:o 384/96 11 artiklan 7 kohdan perusteella tätä välivaiheen uudelleentarkastelua olisi näin ollen myös sovellettava saman asetuksen 11 artiklan 2 kohdan säädettyihin olosuhteisiin. Asetuksen (EY) N:o 384/96 11 artiklan 2 kohdan ensimmäisessä alakohdassa säädetään, että lopullisen polkumyyntitoimenpiteen voimassaolo päättyy viisi vuotta sen käyttöön ottamisen jälkeen tai viisi vuotta sen päivän jälkeen, jona viimeisimmän polkumyyntiä ja vahinkoa koskevan uudelleentarkastelun päätelmä tehtiin, ellei todeta, että toimenpiteen voimassaolon päättyminen johtaisi todennäköisesti polkumyynnin ja vahingon jatkumiseen tai toistumiseen. Mainitun 11 artiklan 2 kohdan toisessa alakohdassa säädetään, että tätä todennäköisyyttä voidaan tukea esimerkiksi todisteilla siitä, että vahingon poistuminen johtuu osittain tai kokonaan toimenpiteiden voimassaolosta, tai todisteilla siitä, että viejien tilanne tai markkinaolosuhteet ovat sellaiset, että ne osoittavat uuden vahingollisen polkumyynnin todennäköisyyttä.(41) Kuten edellä osoitettiin, tosiasioista ilmeni, että tarkasteltavina olevat toimenpiteet ovat pienentäneet kyseessä olevan tuonnin vahingollisia vaikutuksia niin, että ne eivät ole merkittäviä asetuksen (EY) N:o 384/96 3 artiklan 6 kohdan mukaisesti.(42) Yhteisön tuotannonala esitti, että jos tällä hetkellä voimassa olevat toimenpiteet lakkaisivat olemasta voimassa, on todennäköistä, että kyseessä olevan tuonnin aiheuttama merkittävä vahinko toistuisi. Yhteisön tuotannonala perustelee väitettään seuraavilla huomioilla: ensiksi, Japanista tapahtuva tuonti kasvoi absoluuttisesti tutkimusajanjakson jälkeen, mikä edelleen alensi hintoja tai ehkäisi niiden nousun. Yhteisön tuotannonalan esittämistä tiedoista huolimatta käytettävissä olevista tosiasioista ei voida päätellä, että tuontimäärien lisääntyminen vaikuttaisi yhteisön tuotannonalan markkinaosuuden ja hintojen kehityssuuntaukseen merkittävällä tavalla. Toiseksi, kyseessä oleva tuonti vaikuttaa jatkossakin kielteisesti niiden pienestä markkinaosuudesta ja yhteisössä sijaitsevien japanilaisten tuottajien merkittävästä markkinaosuudesta huolimatta. Tältä osin olisi muistettava ensiksi se, että Japanista tapahtuvan tuonnin markkinaosuus on laskemassa, toiseksi että muista kolmansista maista kuin Japanista tapahtuva tuonti kasvaa, ja kolmanneksi, että yhteisössä sijaitsevilla japanilaisilla tuotantolaitoksilla on merkittävä ja vakaa markkinaosuus.(43) Ottaen huomioon nämä taloudelliset suuntaukset ja edellä mainittu päätelmä, että Japanista tapahtuvan tuonnin vaikutus yhteisön tuotannonalan tilanteeseen tarkasteltavana olevana ajanjaksona ei ollut merkittävä, sekä se, että yhteisön tuotannonala on toipunut aikaisemmin esiintyneestä polkumyynnistä, komission kanta on, että ei ole todennäköistä, että voimassa olevien polkumyynnin vastaisten toimenpiteiden voimassaolon päättyminen aiheuttaisi tilanteen, jossa kyseisen tuonnin merkittävän vahingollinen vaikutus toistuisi.(44) Viejien tilanteen osalta virallisista tilastoista ilmenee, että Japanin laakereiden tuotantokyky on pysynyt vakaana vuodesta 1990 vuoteen 1994 ja kasvoi myöhemmin maailmanlaajuisen kysynnän elpymisen johdosta, mikä tukee edellä esitettyä päätelmää.(45) Markkinaolosuhteiden osalta olisi toistettava, että yhteisön tuotannonalan tilanne kyseisten kuulalaakereiden markkinoilla parani huomattavasti. Tämä johti kannattavuuden parantumiseen. Tämä kehitys jatkui ja parani entisestään tutkimusajanjakson päättymisen jälkeen, kuten ilmenee vuoden 1995 osalta julkaistuista suurimpien yhteisön tuottajien yleisistä tuloksista. Ei ole todennäköistä, että tämä tilanne muuttuisi voimassa olevien toimenpiteiden päättymisen johdosta.G. POLKUMYYNTI (46) Edellä olevan päätelmän perusteella komissio ei pitänyt tarpeellisena arvioida, tapahtuiko kyseessä oleva tuonti polkumyynnillä ja oliko jälkimmäisessä tapauksessa polkumyyntimarginaali kasvanut vai ei, koska tämä ei olisi vaikuttanut millään tavoin edellä olevaan arviointiin eikä se olisi näin ollen muuttanut tehtyjä päätelmiä.H. PÄÄTELMÄ (47) Edellä olevat päätelmät huomioon ottaen katsotaan, että Japanista peräisin olevien kyseisten kuulalaakereiden tuonnissa voimassa olevien polkumyynnin vastaisten toimenpiteiden välivaiheen uudelleentarkastelun tulos on se, että kyseistä tuontia koskeva polkumyynnin vastainen menettely olisi päätettävä asetuksen (EY) N:o 384/96 9 artiklan mukaisesti ja että voimassa olevien polkumyynnin vastaisten toimenpiteiden voimassaolo olisi tämän vuoksi päätettävä asetuksen (EY) N:o 384/96 11 artiklan 2 kohdan mukaisesti.(48) Komissio ilmoitti päätelmistään asianomaisille osapuolille, mukaan lukien yhteisön tuotannonala. Saatuaan komissiolta edellä mainittuja tosiasioita ja päätelmiä koskevat tiedot yhteisön tuotannonalan edustajat esittivät lisää huomautuksia sekä suullisesti että kirjallisesti kyseessä olevan Japanista tapahtuvan tuonnin vaikutuksista yhteisön tuotannonalaan. Komissio otti kyseiset huomautukset huomioon mutta päätteli, että sen edellä mainittuja päätelmiä ei voitu kumota niiden perusteella. Tietyt jäsenvaltiot esittivät vastalauseita kyseisestä toimintatavasta neuvoa-antavassa komiteassa. Asetuksen (EY) N:o 384/96 9 artiklan 2 kohdan mukaisesti komissio toimitti neuvostolle kertomuksen komitean kuulemisen tuloksista ja ehdotuksen välivaiheen tarkastelun sekä voimassa olevien toimenpiteiden voimassaolon päättämisestä. Koska neuvosto ei päättänyt toisin määräenemmistöllä yhden kuukauden määräajassa, menettely katsotaan päättyneeksi.ON PÄÄTTÄNYT SEURAAVAA:1 artikla Sellaisten Japanista peräisin olevien CN-koodiin 8482 10 10 kuuluvien kuulalaakereiden tuontia, joiden suurin ulkohalkaisija on enintään 30 millimetriä, koskeva polkumyynnin vastainen menettely päätetään, minkä tuloksena kyseistä tuontia koskevien polkumyynnin vastaisten toimenpiteiden voimassaolo päättyy.2 artikla Tätä päätöstä sovelletaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 2 päivänä huhtikuuta 1997.Komission puolestaLeon BRITTANVarapuheenjohtaja(1) EYVL N:o L 56, 6.3.1996, s. 1(2) EYVL N:o L 317, 6.12.1996, s. 1(3) EYVL N:o L 193, 21.7.1984, s. 1(4) EYVL N:o C 159, 18.6.1988, s. 2(5) EYVL N:o L 256, 20.9.1990, s. 1(6) EYVL N:o L 349, 31.12.1994, s. 1, asetus on korvattu asetuksella (EY) N:o 384/96.(7) EYVL N:o C 71, 23.3.1995, s. 4


title: Neuvoston päätös (EU) 2017/790, annettu 25 päivänä huhtikuuta 2017, ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XX (Ympäristö) muuttamiseen

text:
                  9.5.2017

                  FI

                  Euroopan unionin virallinen lehti

                  L 119/16

            NEUVOSTON PÄÄTÖS (EU) 2017/790,
      annettu 25 päivänä huhtikuuta 2017,
      ETA:n sekakomiteassa Euroopan unionin puolesta esitettävästä kannasta ETA-sopimuksen liitteen XX (Ympäristö) muuttamiseen
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XX (Ympäristö).

                  (3)

                  Euroopan parlamentin ja neuvoston asetus (EU) N:o 510/2011 (3) olisi otettava osaksi ETA-sopimusta.

                  (4)

                  Komission delegoitu asetus (EU) N:o 205/2012 (4) olisi otettava osaksi ETA-sopimusta.

                  (5)

                  Komission täytäntöönpanoasetus (EU) N:o 293/2012 (5) olisi otettava osaksi ETA-sopimusta.

                  (6)

                  Komission delegoitu asetus (EU) N:o 114/2013 (6) olisi otettava osaksi ETA-sopimusta.

                  (7)

                  Komission delegoitu asetus (EU) N:o 1047/2013 (7) olisi otettava osaksi ETA-sopimusta.

                  (8)

                  Euroopan parlamentin ja neuvoston asetus (EU) N:o 253/2014 (8) olisi otettava osaksi ETA-sopimusta.

                  (9)

                  Komission delegoitu asetus (EU) N:o 404/2014 (9) olisi otettava osaksi ETA-sopimusta.

                  (10)

                  Komission täytäntöönpanoasetus (EU) N:o 410/2014 (10) olisi otettava osaksi ETA-sopimusta.

                  (11)

                  Komission täytäntöönpanoasetus (EU) N:o 427/2014 (11) olisi otettava osaksi ETA-sopimusta.

                  (12)

                  Sen vuoksi olisi muutettava ETA-sopimuksen liitettä XX (Ympäristö).

                  (13)

                  Unionin kannan ETA:n sekakomiteassa olisi näin ollen perustuttava tähän liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta ETA-sopimuksen liitteen XX (Ympäristö) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 25 päivänä huhtikuuta 2017.

               Neuvoston puolesta

               Puheenjohtaja

            I. BORG

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         (3)  Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 145, 31.5.2011, s. 1).

         (4)  Komission delegoitu asetus (EU) N:o 205/2012, annettu 6 päivänä tammikuuta 2012, Euroopan parlamentin ja neuvoston asetuksen (EU) N:o 510/2011 liitteen II muuttamisesta niiden tietojen lähteiden ja tietoparametrien osalta, jotka jäsenvaltioiden on ilmoitettava (EUVL L 72, 10.3.2012, s. 2).

         (5)  Komission täytäntöönpanoasetus (EU) N:o 293/2012, annettu 3 päivänä huhtikuuta 2012, uusien kevyiden kuljetusajoneuvojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EU) N:o 510/2011 mukaisesti (EUVL L 98, 4.4.2012, s. 1).

         (6)  Komission delegoitu asetus (EU) N:o 114/2013, annettu 6 päivänä marraskuuta 2012, Euroopan parlamentin ja neuvoston asetuksen (EU) N:o 510/2011 täydentämisestä niiden sääntöjen osalta, jotka koskevat poikkeuksen hakemista uusien kevyiden kuljetusajoneuvojen hiilidioksidipäästötavoitteista (EUVL L 38, 9.2.2013, s. 1).

         (7)  Komission delegoitu asetus (EU) N:o 1047/2013, annettu 21 päivänä elokuuta 2013, komission delegoidun asetuksen (EU) N:o 114/2013 muuttamisesta valmistajalle Piaggio ilmoitettujen vuoden 2010 keskimääräisten hiilidioksidipäästöjen oikaisemiseksi (EUVL L 285, 29.10.2013, s. 1).

         (8)  Euroopan parlamentin ja neuvoston asetus (EU) N:o 253/2014, annettu 26 päivänä helmikuuta 2014, asetuksen (EU) N:o 510/2011 muuttamisesta uusien kevyiden kuljetusajoneuvojen hiilidioksidipäästöjen vähentämistavoitteiden saavuttamista vuoteen 2020 mennessä koskevien keinojen määrittelemiseksi (EUVL L 84, 20.3.2014, s. 38).

         (9)  Komission delegoitu asetus (EU) N:o 404/2014, annettu 17 päivänä helmikuuta 2014, Euroopan parlamentin ja neuvoston asetuksen (EU) N:o 510/2011 liitteen II muuttamisesta monivaiheisen tyyppihyväksynnän piiriin kuuluvien uusien kevyiden kuljetusajoneuvojen hiilidioksidipäästöjen seurannan osalta (EUVL L 121, 24.4.2014, s. 1).

         (10)  Komission täytäntöönpanoasetus (EU) N:o 410/2014, annettu 23 päivänä huhtikuuta 2014, täytäntöönpanoasetuksen (EU) N:o 293/2012 muuttamisesta monivaiheisen tyyppihyväksynnän piiriin kuuluvien uusien kevyiden kuljetusajoneuvojen osalta (EUVL L 121, 24.4.2014, s. 21).

         (11)  Komission täytäntöönpanoasetus (EU) N:o 427/2014, annettu 25 päivänä huhtikuuta 2014, kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti (EUVL L 125, 26.4.2014, s. 57).

         LUONNOS
         ETA:N SEKAKOMITEAN PÄÄTÖS N:o …,
         annettu …,
         ETA-sopimuksen liitteen XX (Ympäristö) muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ”ETA-sopimus”, ja erityisesti sen 98 artiklan,
         sekä katsoo seuraavaa:

                     (1)

                     Päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annettu Euroopan parlamentin ja neuvoston asetus (EU) N:o 510/2011 (1) olisi otettava osaksi ETA-sopimusta.

                     (2)

                     Euroopan parlamentin ja neuvoston asetuksen (EU) N:o 510/2011 liitteen II muuttamisesta niiden tietojen lähteiden ja tietoparametrien osalta, jotka jäsenvaltioiden on ilmoitettava, 6 päivänä tammikuuta 2012 annettu komission delegoitu asetus (EU) N:o 205/2012 (2) olisi otettava osaksi ETA-sopimusta.

                     (3)

                     Uusien kevyiden kuljetusajoneuvojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EU) N:o 510/2011 mukaisesti 3 päivänä huhtikuuta 2012 annettu komission täytäntöönpanoasetus (EU) N:o 293/2012 (3) olisi otettava osaksi ETA-sopimusta.

                     (4)

                     Euroopan parlamentin ja neuvoston asetuksen (EU) N:o 510/2011 täydentämisestä niiden sääntöjen osalta, jotka koskevat poikkeuksen hakemista uusien kevyiden kuljetusajoneuvojen hiilidioksidipäästötavoitteista, 6 päivänä marraskuuta 2012 annettu komission delegoitu asetus (EU) N:o 114/2013 (4) olisi otettava osaksi ETA-sopimusta.

                     (5)

                     Komission delegoidun asetuksen (EU) N:o 114/2013 muuttamisesta valmistajalle Piaggio ilmoitettujen vuoden 2010 keskimääräisten hiilidioksidipäästöjen oikaisemiseksi 21 päivänä elokuuta 2013 annettu komission delegoitu asetus (EU) N:o 1047/2013 (5) olisi otettava osaksi ETA-sopimusta.

                     (6)

                     Asetuksen (EU) N:o 510/2011 muuttamisesta uusien kevyiden kuljetusajoneuvojen hiilidioksidipäästöjen vähentämistavoitteiden saavuttamista vuoteen 2020 mennessä koskevien keinojen määrittelemiseksi 26 päivänä helmikuuta 2014 annettu Euroopan parlamentin ja neuvoston asetus (EU) N:o 253/2014 (6) olisi otettava osaksi ETA-sopimusta.

                     (7)

                     Euroopan parlamentin ja neuvoston asetuksen (EU) N:o 510/2011 liitteen II muuttamisesta monivaiheisen tyyppihyväksynnän piiriin kuuluvien uusien kevyiden kuljetusajoneuvojen hiilidioksidipäästöjen seurannan osalta 17 päivänä helmikuuta 2014 annettu komission delegoitu asetus (EU) N:o 404/2014 (7) olisi otettava osaksi ETA-sopimusta.

                     (8)

                     Täytäntöönpanoasetuksen (EU) N:o 293/2012 muuttamisesta monivaiheisen tyyppihyväksynnän piiriin kuuluvien uusien kevyiden kuljetusajoneuvojen osalta 23 päivänä huhtikuuta 2014 annettu komission täytäntöönpanoasetus (EU) N:o 410/2014 (8) olisi otettava osaksi ETA-sopimusta.

                     (9)

                     Kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti 25 päivänä huhtikuuta 2014 annettu komission täytäntöönpanoasetus (EU) N:o 427/2014 (9) olisi otettava osaksi ETA-sopimusta.

                     (10)

                     Sen vuoksi olisi muutettava ETA-sopimuksen liitettä XX,

               ON HYVÄKSYNYT TÄMÄN PÄÄTÖKSEN:
         1 artikla
         Lisätään ETA-sopimuksen liitteessä XX olevan 21av kohdan (Euroopan parlamentin ja neuvoston direktiivi 2009/33/EY) jälkeen kohta seuraavasti:

                     ”21aw.

                        32011 R 0510: Euroopan parlamentin ja neuvoston asetus (EU) N:o 510/2011, annettu 11 päivänä toukokuuta 2011, päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 145, 31.5.2011, s. 1), sellaisena kuin se on muutettuna seuraavilla:

                                 —

                                    32012 R 0205: komission delegoitu asetus (EU) N:o 205/2012, annettu 6 päivänä tammikuuta 2012 (EUVL L 72, 10.3.2012, s. 2),

                                 —

                                    32014 R 0253: Euroopan parlamentin ja neuvoston asetus (EU) N:o 253/2014, annettu 26 päivänä helmikuuta 2014 (EUVL L 84, 20.3.2014, s. 38),

                                 —

                                    32014 R 0404: komission delegoitu asetus (EU) N:o 404/2014, annettu 17 päivänä helmikuuta 2014 (EUVL L 121, 24.4.2014, s. 1).

                           Tätä sopimusta sovellettaessa asetuksen säännöksiä koskevat seuraavat mukautukset:

                                 a)

                                 Lisätään 7 artiklan 2 kohtaan alakohta seuraavasti:
                                 ”Jos yhteenliittymään kuuluu ainoastaan EFTA-valtioihin sijoittautuneita valmistajia, valmistajien on toimitettava tiedot EFTAn valvontaviranomaiselle. Jos yhteenliittymään kuuluu vähintään yksi unioniin sijoittautunut valmistaja ja vähintään yksi EFTA-valtioihin sijoittautunut valmistaja, valmistajien on toimitettava tiedot komissiolle ja EFTAn valvontaviranomaiselle.”

                                 b)

                                 Lisätään 7 artiklan 3 kohtaan alakohta seuraavasti:
                                 ”EFTAn valvontaviranomainen ilmoittaa asiasta EFTA-valtioihin sijoittautuneille valmistajille.”

                                 c)

                                 Lisätään 7 artiklan 4 kohtaan alakohta seuraavasti:
                                 ”Jos yhteenliittymään kuuluu ainoastaan EFTA-valtioihin sijoittautuneita valmistajia, valmistajien on yhdessä ilmoitettava asiasta EFTAn valvontaviranomaiselle. Jos yhteenliittymään kuuluu tai sitä on laajennettu siten, että siihen kuuluu vähintään yksi unioniin sijoittautunut valmistaja ja vähintään yksi EFTA-valtioihin sijoittautunut valmistaja, valmistajien on yhdessä ilmoitettava asiasta komissiolle ja EFTAn valvontaviranomaiselle.”

                                 d)

                                 Korvataan 7 artiklan 5 kohdassa ilmaisu ”Euroopan unionin toiminnasta tehdyn sopimuksen 101 ja 102 artiklan” ilmaisulla ”ETA-sopimuksen 53 ja 54 artiklan” ja ilmaisu ”unionin” ilmaisulla ”ETA:n”.

                                 e)

                                 Lisätään 7 artiklan 7 kohtaan ilmaisun ”komissiolle” jälkeen ilmaisu ”ja EFTAn valvontaviranomaiselle” ja 10 artiklan 1 kohtaan ilmaisun ”komissio” jälkeen ilmaisu ”ja EFTAn valvontaviranomainen”.

                                 f)

                                 Myös EFTA-valtioiden ilmoittamat tiedot säilytetään 8 artiklan 4 kohdassa tarkoitetussa keskusrekisterissä.

                                 g)

                                 Lisätään 8 artiklan 4 kohtaan alakohta seuraavasti:
                                 ”EFTAn valvontaviranomainen tekee ensimmäisen alakohdan mukaiset laskelmat EFTA-valtioihin sijoittautuneiden valmistajien osalta ja ilmoittaa laskelmat kullekin EFTA-valtioihin sijoittautuneelle valmistajalle toisen alakohdan mukaisesti.”

                                 h)

                                 Lisätään 8 artiklan 5 ja 6 kohdassa sekä 11 artiklan 3, 4, 5 ja 6 kohdassa eri taivutusmuodoissa esiintyvän ilmaisun ”komissio” jälkeen ilmaisu ”tai tapauksen mukaan EFTAn valvontaviranomainen” asiaankuuluvassa taivutusmuodossa, sanotun kuitenkaan rajoittamatta sopimukseen liitetyn pöytäkirjan 1 soveltamista.

                                 i)

                                 Lisätään 9 artiklan 1 kohtaan alakohdat seuraavasti:
                                 ”Jos valmistaja tai yhteenliittymän johtaja on sijoittautunut EFTA-valtioon, EFTAn valvontaviranomainen määrää liikapäästömaksun.
                                 Liikapäästömaksusta kertyvät määrät jaetaan komission ja EFTAn valvontaviranomaisen välillä suhteutettuna EU:ssa tai EFTA-valtioissa rekisteröityjen uusien kevyiden kuljetusajoneuvojen osuuteen kaikista ETA-alueella rekisteröidyistä uusista kevyistä kuljetusajoneuvoista.”

                                 j)

                                 Lisätään 9 artiklan 3 kohtaan alakohdat seuraavasti:
                                 ”Euroopan komissio käyttää 1 kohdan mukaisten liikapäästömaksujen keräämiseen komission päätöksen 2012/99/EU mukaisia vakiintuneita tapojaan myös EU:hun sijoittautuneiden valmistajien EFTA-valtioissa tekemien rekisteröintien tapauksessa.
                                 EFTAn valvontaviranomainen määrittelee 1 kohdan mukaisten liikapäästömaksujen keräämistavan. Näiden tapojen täytyy perustua komission keräämistapoihin.”

                                 k)

                                 Lisätään 9 artiklan 4 kohtaan alakohta seuraavasti:
                                 ”EFTA-valtiot määrittävät omalta osaltaan liikapäästömaksusta kertyvien määrien jakamisen.”

                                 l)

                                 Lisätään 11 artiklan 2 kohdassa ilmaisun ”komissiolle” jälkeen ilmaisu ”tai EFTA-valtioihin sijoittautuneen valmistajan tapauksessa EFTAn valvontaviranomaiselle”, sanotun kuitenkaan rajoittamatta sopimukseen liitetyn pöytäkirjan 1 soveltamista.

                                 m)

                                 Lisätään 12 artiklan 2 kohtaan alakohta seuraavasti:
                                 ”EFTA-valtioihin sijoittautuneiden laitetoimittajien tai valmistajien on lähetettävä tämän artiklan mukaiset hakemukset komissiolle. Komissio käsittelee tällaiset hakemukset samanarvoisesti muiden tämän artiklan mukaisten hakemusten kanssa.”

                                 n)

                                 Lisätään 12 artiklan 4 kohtaan alakohta seuraavasti:
                                 ”Komission päätökset innovatiivisten teknologioiden hyväksymisestä tämän artiklan mukaisesti ovat yleisesti sovellettavia ja ne otetaan osaksi ETA-sopimusta.”

                                 o)

                                 Tätä asetusta ei sovelleta Liechtensteiniin.

                     21awa.

                        32012 R 0293: Komission täytäntöönpanoasetus (EU) N:o 293/2012, annettu 3 päivänä huhtikuuta 2012, uusien kevyiden kuljetusajoneuvojen rekisteröintiä koskevien tietojen seurannasta ja ilmoittamisesta Euroopan parlamentin ja neuvoston asetuksen (EU) N:o 510/2011 mukaisesti (EUVL L 98, 4.4.2012, s. 1), sellaisena kuin se on muutettuna seuraavalla:

                                 —

                                    32014 R 0410: komission täytäntöönpanoasetus (EU) N:o 410/2014, annettu 23 päivänä huhtikuuta 2014 (EUVL L 121, 24.4.2014, s. 21).

                           Tätä sopimusta sovellettaessa asetuksen säännöksiä koskevat seuraavat mukautukset:

                                 a)

                                 Lisätään 9 ja 10 artiklassa ilmaisun ”komissiolle” jälkeen ilmaisu ”tai EFTA-valtioihin sijoittautuneen valmistajan tapauksessa EFTAn valvontaviranomaiselle”.

                                 b)

                                 Asetuksen 10 a artiklan 3 kohtaa ei sovelleta EFTAn valvontaviranomaisen osalta.

                     21awb.

                        32013 R 0114: Komission delegoitu asetus (EU) N:o 114/2013, annettu 6 päivänä marraskuuta 2012, Euroopan parlamentin ja neuvoston asetuksen (EU) N:o 510/2011 täydentämisestä niiden sääntöjen osalta, jotka koskevat poikkeuksen hakemista uusien kevyiden kuljetusajoneuvojen hiilidioksidipäästötavoitteista (EUVL L 38, 9.2.2013, s. 1), sellaisena kuin se on muutettuna seuraavalla:

                                 —

                                    32013 R 1047: komission delegoitu asetus (EU) N:o 1047/2013, annettu 21 päivänä elokuuta 2013 (EUVL L 285, 29.10.2013, s. 1).

                           Tätä sopimusta sovellettaessa asetusta koskevat seuraavat mukautukset:

                                 a)

                                 Lisätään 6 artiklan 1 kohdassa ilmaisun ”komissio” jälkeen ilmaisu ”tai tapauksen mukaan EFTAn valvontaviranomainen”, sanotun kuitenkaan rajoittamatta sopimukseen liitetyn pöytäkirjan 1 soveltamista.

                                 b)

                                 Asetuksen 6 artiklan 2 kohtaa ja liitteessä I määriteltyä sähköpostiosoitetta ei sovelleta EFTAn valvontaviranomaisen osalta.

                     21awc.

                        32014 R 0427: Komission täytäntöönpanoasetus (EU) N:o 427/2014, annettu 25 päivänä huhtikuuta 2014, kevyiden kuljetusajoneuvojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EU) N:o 510/2011 mukaisesti (EUVL L 125, 26.4.2014, s. 57).”

               2 artikla
         Asetusten (EU) N:o 510/2011 ja (EU) N:o 253/2014, delegoitujen asetusten (EU) N:o 205/2012, (EU) N:o 114/2013, (EU) N:o 1047/2013 ja (EU) N:o 404/2014 sekä täytäntöönpanoasetusten (EU) N:o 293/2012, (EU) N:o 410/2014 ja (EU) N:o 427/2014 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         3 artikla
         Tämä päätös tulee voimaan [… päivänä …kuuta …], jos kaikki ETA-sopimuksen 103 artiklan 1 kohdan mukaiset ilmoitukset on tehty (*1).
         4 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä … päivänä …kuuta ….

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (1)  EUVL L 145, 31.5.2011, s. 1.

            (2)  EUVL L 72, 10.3.2012, s. 2.

            (3)  EUVL L 98, 4.4.2012, s. 1.

            (4)  EUVL L 38, 9.2.2013, s. 1.

            (5)  EUVL L 285, 29.10.2013, s. 1.

            (6)  EUVL L 84, 20.3.2014, s. 38.

            (7)  EUVL L 121, 24.4.2014, s. 1.

            (8)  EUVL L 121, 24.4.2014, s. 21.

            (9)  EUVL L 125, 26.4.2014, s. 57.

            (*1)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2014/59/EU: Komission päätös, annettu 5 päivänä helmikuuta 2014 , turvallisuusvaatimuksista, jotka kuluttajien käyttöön tarkoitettuja laserlaitteita koskevien eurooppalaisten standardien on täytettävä yleisestä tuoteturvallisuudesta annetun Euroopan parlamentin ja neuvoston direktiivin 2001/95/EY mukaisesti  ETA:n kannalta merkityksellinen teksti

text:
               6.2.2014

               FI

               Euroopan unionin virallinen lehti

               L 36/20

      KOMISSION PÄÄTÖS,
   annettu 5 päivänä helmikuuta 2014,
   turvallisuusvaatimuksista, jotka kuluttajien käyttöön tarkoitettuja laserlaitteita koskevien eurooppalaisten standardien on täytettävä yleisestä tuoteturvallisuudesta annetun Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   (2014/59/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 1 kohdan a alakohdan,
   sekä katsoo seuraavaa:

               (1)

               Direktiivin 2001/95/EY soveltamisalaan kuuluvien tuotteiden, jotka ovat sellaisten kansallisten standardien mukaisia, joilla saatetaan mainitun direktiivin mukaisesti laaditut eurooppalaiset standardit osaksi kansallisia standardeja, oletetaan olevan turvallisia kyseisten standardien kattamien riskien osalta.

               (2)

               Eurooppalaiset standardit on laadittava sellaisten turvallisuusvaatimusten mukaan, joilla varmistetaan, että standardien mukaiset tuotteet täyttävät direktiivin 2001/95/EY 3 artiklassa säädetyn yleisen turvallisuusvaatimuksen.

               (3)

               Laserlaitteita, erityisesti kädessä pidettäviä paristokäyttöisiä laserosoittimia, jotka voivat aiheuttaa näkö- ja ihovaurioita, on nykyään yleisesti kuluttajien saatavilla.

               (4)

               Nykyisessä laserlaitteita koskevassa eurooppalaisessa standardissa (EN 60825-1:2007 Laserlaitteiden turvallisuus – Osa 1: Laiteluokitus ja vaatimukset) edellytetään, että laserlaitteiden aiheuttama vaara on arvioitava ja että laserlaitteissa on oltava asianmukaiset varoitusmerkinnät ja niiden mukana on toimitettava käyttöohjeet, jotka sisältävät kaikki asiaankuuluvat turvallisuustiedot. Se, että laserlaite on kyseisen standardin mukainen, ei kuitenkaan takaa sitä, että laite on kuluttajien käytössä turvallinen.

               (5)

               Nykyisin ollaan laajalti yksimielisiä siitä, että johdanto-osan 4 kappaleessa tarkoitetussa standardissa vahvistetun luokituksen mukaisia luokkia 1, 1M, 2 ja 2M vastaavia laserlaitteita voidaan pitää turvallisina kuluttajien käytössä (luokkia 1M ja 2M vastaavien laitteiden tapauksessa sillä edellytyksellä, että lasersäteilylle altistuminen ei tapahdu optisten katselulaitteiden kautta). Tämä ei kuitenkaan koske muihin laserluokkiin kuuluvia laserlaitteita.

               (6)

               Eurooppalaiset standardit olisi laadittava sellaisiksi, etteivät ne estä teknistä innovointia. Sen vuoksi kuluttajien käyttöön tarkoitettuja laserlaitteita koskevalla standardilla ei saisi kokonaan kieltää mitään tuotteita, sikäli kuin niitä voidaan käyttää turvallisesti, kunhan pidetään mielessä, että mitkään silmävauriot tai tahattomat ihovauriot, olivatpa ne palautuvia tai pysyviä, eivät ole hyväksyttäviä kuluttajien terveyden ja turvallisuuden korkeatasoisen suojelun puitteissa.

               (7)

               Tästä syystä on aiheellista määrittää turvallisuusvaatimukset kuluttajien käyttöön tarkoitetuille laserlaitteille, jotta eurooppalaisia standardointielimiä voidaan pyytää kehittämään uusi eurooppalainen standardi tai muuttamaan nykyistä eurooppalaista standardia.

               (8)

               Tässä päätöksessä säädetyt toimenpiteet ovat yleistä tuoteturvallisuutta käsittelevän komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä:

               1)

               ’kuluttajien käyttöön tarkoitetulla laserlaitteella’ tarkoitetaan mitä tahansa laitetta tai komponenttien muodostamaa kokonaisuutta, joka:

                           a)

                           on tarkoitettu kuluttajille, tai päätyy kohtuudella ennakoitavissa olosuhteissa todennäköisesti kuluttajakäyttöön, vaikkei olisikaan kuluttajille tarkoitettu; ja

                           b)

                           muodostaa tai sisältää laserin tai laserjärjestelmän ja mahdollistaa altistumisen lasersäteilylle käytön aikana;

               2)

               ’lapsiin vetoavalla kuluttajien käyttöön tarkoitetulla laserlaitteella’ tarkoitetaan kuluttajien käyttöön tarkoitettua laserlaitetta, joka:

                           a)

                           muistuttaa muotonsa tai ulkonäkönsä vuoksi jotain, mitä pidetään yleisesti lapsiin vetoavana tai lasten käyttöön tarkoitettuna; tai

                           b)

                           sisältää jonkin muun ominaisuuden tai piirteen, joka ei ole välttämätön laitteen toiminnalle ja joka todennäköisesti vetoaa lapsiin;

               3)

               ’silmä- tai ihovauriolla’ tarkoitetaan mitä tahansa lasersäteilyn aiheuttamaa palautuvaa tai pysyvää haitallista vaikutusta silmien tai ihon rakenteeseen tai toimintaan.

         2 artikla
   Turvallisuusvaatimukset
   Kuluttajien käyttöön tarkoitettuja laserlaitteita koskevien direktiivin 2001/95/EY mukaisesti laadittujen eurooppalaisten standardien on täytettävä seuraavat turvallisuusvaatimukset:

               1)

               lapsiin vetoavat kuluttajille tarkoitetut laserlaitteet eivät saa aiheuttaa silmä- tai ihovaurioita missään käyttöolosuhteissa mahdollisesti tapahtuvan lasersäteilylle altistumisen yhteydessä, mukaan lukien tarkoituksellinen pitkäaikainen altistuminen optisten katselulaitteiden kautta;

               2)

               muut kuluttajille tarkoitetut laserlaitteet eivät saa aiheuttaa silmävaurioita tai tahattomia ihovaurioita tavallisissa tai kohtuudella ennakoitavissa käyttöolosuhteissa mahdollisesti tapahtuvan lasersäteilylle altistumisen yhteydessä, mukaan lukien hetkellinen altistuminen tapaturmaisesti tai tahattomasti; kuluttajien käyttöön tarkoitetuilla laserlaitteilla tarkoituksellisesti aiheutettavien ihovaurioiden on oltava yhteensopivia kuluttajien terveyden ja turvallisuuden korkeatasoisen suojelun kanssa;

               3)

               edellä olevan 1 ja 2 alakohdan edellytysten täyttyminen on varmistettava teknisin keinoin;

               4)

               jos laitteet ovat 2 alakohdan mukaisia, ja altistuminen silmä- tai ihovaurioita aiheuttavalle lasersäteilylle on mahdollista muissa kuin 2 alakohdassa tarkoitetuissa käyttöolosuhteissa, laitteissa on oltava asianmukaiset varoitusmerkinnät ja niiden mukana on toimitettava käyttöohjeet, jotka sisältävät kaikki asiaankuuluvat turvallisuustiedot.

         3 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 5 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EYVL L 11, 15.1.2002, s. 4.


title: 2004/417/EY:Komission päätös, tehty 29 päivänä huhtikuuta 2004, yhteisön taloudellisesta tuesta vuonna 2004 järjestettävälle raivotautia Euroopassa ja Keski-Aasiassa käsittelevälle OIE:n konferenssille

text:
30.4.2004                FI               Euroopan unionin virallinen lehti                   L 151/85
                                        KOMISSION PÄÄTÖS,
                                 tehty 29 päivänä huhtikuuta 2004,
    yhteisön taloudellisesta tuesta vuonna 2004 järjestettävälle raivotautia Euroopassa ja
                        Keski-Aasiassa käsittelevälle OIE:n konferenssille
                               (tiedoksiannettu numerolla K(2004) 1619)
                                             (2004/417/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn
neuvoston päätöksen 90/424/ETY1 ja erityisesti sen 20 artiklan
sekä katsoo seuraavaa:
(1)     Päätöksen 90/424/ETY nojalla yhteisö toteuttaa tai auttaa jäsenvaltioita toteuttamaan
        yhteisön eläinlääkintäalan lainsäädännön kehittämiseksi ja eläinlääketieteellisen
        koulutuksen järjestämiseksi tarvittavia teknisiä ja tieteellisiä toimia.
(2)     Maailman eläintautijärjestö (OIE) on yhdessä kahden eurooppalaisen OIE:n
        vertailulaboratorion, FCRV-Wusterhausenin ja AFSSA-Nancyn, kanssa tehnyt aloitteen
        laajamittaisen konferenssin järjestämiseksi raivotaudista Euroopassa ja Keski-Aasiassa.
        Konferenssissa on määrä keskittyä uuteen tieteelliseen kehitykseen raivotaudin
        diagnostiikan, epidemiologian ja rokotteiden sekä taudin torjuntaan liittyvien käytännön
        näkökohtien alalla.
(3)     Yhteisö on päätöksen 90/424/ETY nojalla jo lähes kymmenen vuoden ajan antanut
        taloudellista tukea ohjelmille, joilla tähdätään raivotaudin hävittämiseen niistä
        jäsenvaltioista, joissa sitä esiintyy. Tämän toimenpiteen seurauksena tauti on lähes
        hävitetty kaikkialta yhteisön alueelta. Ohjelmia pidetään kuitenkin edelleen yllä tiettyihin
        liittymässä oleviin maihin ja kolmansiin maihin rajoittuvilla alueilla.
(4)     Vuonna 2003 päätettiin Phare-ohjelman puitteissa yhteisrahoittaa raivotaudin
        torjuntaohjelmia Latviassa, Liettuassa, Puolassa, Sloveniassa, Unkarissa ja Virossa. Näiden
        kampanjoiden on määrä alkaa vuonna 2004 ja jatkua vuoteen 2006 saakka.
1
        EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY)
        N:o 806/2003 (EUVL L 122, 16.5.2003, s. 1).
 ---pagebreak--- L 151/86                  FI             Euroopan unionin virallinen lehti                30.4.2004
(5)     Raivotaudin torjuntaohjelmat vuodeksi 2004 Tšekin ja Slovakian osalta on hyväksytty, ja
        niille myönnetään yhteisön rahoitusta komission päätöksen 2003/849/EY2 nojalla.
(6)     Olisi kannustettava kaikkia toimia, joilla voidaan helpottaa poliittisia päätöksiä
        raivotaudin torjunnan edistämiseksi Itä-Euroopassa ja Keski-Aasiassa.
(7)     Raivotaudin torjuntaa koskeva konferenssi, joka saattaa johtaa käytössä olevien
        strategioiden parantamiseen ja Itä-Euroopan ja Keski-Aasian toimivaltaisten viranomaisen
        parempaan informoimiseen, on varmasti hyödyllinen, ja yhteisön olisi tämän vuoksi
        tuettava konferenssin järjestämistä.
(8)     Se, että yhteisö julkaisee ja levittää joulukuussa 2004 järjestettävään raivotautia
        Euroopassa ja Keski-Aasiassa käsittelevään OIE:n konferenssiin liittyvää teknistä ja
        tieteellistä aineistoa, edistää osaltaan yhteisön eläinlääkintälainsäädännön kehittämistä ja
        eläinlääketieteellisen koulutuksen järjestämistä.
(9)     Tämän vuoksi olisi saatava käyttöön tarvittavat määrärahat, jotta yhteisö voi osallistua
        raivotaudista joulukuussa 2004 järjestettävän OIE:n konferenssin rahoittamiseen.
(10)    Yhteisön rahoitusosuus olisi myönnettävä sillä edellytyksellä, että konferenssi toteutetaan
        suunnitellusti.
(11)    Tässä päätöksessä säädetyt toimenpiteet ovat elintarvikeketjua ja eläinten terveyttä
        käsittelevän pysyvän komitean lausunnon mukaiset,
ON PÄÄTTÄNYT SEURAAVAA:
                                               Ainoa artikla
Hyväksytään joulukuussa 2004 järjestettävään raivotautia Euroopassa ja Keski-Aasiassa
käsittelevään OIE:n konferenssiin liittyvän teknisen ja tieteellisen aineiston julkaisemista ja
levittämistä koskeva toimi, jota rahoitetaan vuotta 2004 koskevan Euroopan unionin
talousarvion budjettikohdasta 17.04.02 enintään 50 000 eurolla.
Tehty Brysselissä 29 päivänä huhtikuuta 2004.
                                                  Komission puolesta
                                                  David BYRNE
                                                  Komission jäsen
                                           _______________
2
         EUVL L 322, 9.12.2003, s. 16.


Avis juridique important

|

32002D0353

2002/353/EY: Neuvoston päätös, tehty 25 päivänä huhtikuuta 2002, 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän yhteisen käsikirjan II osan luokituksen kumoamisesta

Virallinen lehti nro L 123 , 09/05/2002 s. 0049 - 0049

Neuvoston päätös,tehty 25 päivänä huhtikuuta 2002,14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustetun toimeenpanevan komitean hyväksymän yhteisen käsikirjan II osan luokituksen kumoamisesta(2002/353/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 207 artiklan,sekä katsoo seuraavaa:(1) 14 päivänä kesäkuuta 1985 tehdyn Schengenin sopimuksen soveltamisesta tehdyllä yleissopimuksella perustettu toimeenpaneva komitea, jonka sijasta neuvosto nyt toimii Schengen-pöytäkirjan 2 artiklan mukaisesti, luokitteli 14 päivänä joulukuuta 1993 (asiak. SCH/Com-ex (93) 22 rev) ja 23 päivänä kesäkuuta 1998 (asiak. SCH/Com-ex (98) 17) tekemillään päätöksillä luottamuksellisiksi kaikki sen yhteisen käsikirjan määräykset, jonka uusi versio hyväksyttiin toimeenpanevan komitean 28 päivänä huhtikuuta 1999 tekemällä päätöksellä (asiak. SCH/Com-ex (99) 13)(1).(2) Yhteinen käsikirja ja toimeenpanevan komitean päätökset sen luokituksesta kuuluvat Schengenin säännöstöön sellaisina kuin neuvosto on määritellyt ne päätöksessään 1999/435/EY(2).(3) Yhteisen käsikirjan osan I ja useiden liitteiden luokitus on kumottu neuvoston päätöksellä 2000/751/EY(3).(4) Yhteisen käsikirjan osan II luokitus olisi myös kumottava.(5) On aiheellista kumota toimeenpanevan komitean päätökset (SCH/Com-ex (93) 22 rev) ja (SCH/Com-ex (98) 17) siltä osin kuin ne liittyvät yhteiseen konsuliohjeistoon ja yhteiseen käsikirjaan, jotta niiden luokitusta koskevat tulevat päätökset voidaan tehdä neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY(4) esitettyjen, asiakirjojen luokitusta koskevien sääntöjen mukaisesti,ON PÄÄTTÄNYT SEURAAVAA:1 artikla1. Kumotaan yhteisen käsikirjan II osan luokitus.2. Yhteisen käsikirjan liitteet 14 b, 6 b ja 6 c, jotka vastaavat yhteisen konsuliohjeiston liitteitä 5, 9 ja 10, jäävät luottamuksellisiksi.2 artiklaYhteisen käsikirjan II osa julkaistaan Euroopan yhteisöjen virallisessa lehdessä.3 artikla1. Schengenin toimeenpanevan komitean 14 päivänä joulukuuta 1993 tekemä päätös (SCH/Com-ex (93) 22 rev) ja 23 päivänä kesäkuuta 1998 tekemä päätös (SCH/Com-ex (98) 17) kumotaan siltä osin kuin ne liittyvät yhteiseen konsuliohjeistoon ja yhteiseen käsikirjaan.2. Myöhemmät päätökset yhteisen konsuliohjeiston ja yhteisen käsikirjan luokituksesta tehdään päätöksen 2001/264/EY säännösten mukaisesti.4 artiklaTätä päätöstä noudatetaan päivästä, jona se julkaistaan Euroopan yhteisöjen virallisessa lehdessä.Tehty Luxemburgissa 25 päivänä huhtikuuta 2002.Neuvoston puolestaPuheenjohtajaM. Rajoy Brey(1) Yhteinen käsikirja sellaisena kuin se on viimeksi muutettuna neuvoston päätöksellä 2002/352/EY (katso tämän virallisen lehden sivu 47).(2) EYVL L 176, 10.7.1999, s. 1.(3) EYVL L 303, 2.12.2000, s. 29.(4) EYVL L 101, 11.4.2001, s. 1.


Avis juridique important

|

31999D0201

1999/201/EY: Neuvoston päätös, tehty 14 päivänä joulukuuta 1998, kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen tekemisestä

Virallinen lehti nro L 071 , 18/03/1999 s. 0001 - 0002

NEUVOSTON PÄÄTÖS,tehty 14 päivänä joulukuuta 1998,kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen tekemisestä (1999/201/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäEuroopan yhteisön ja Kanadan hallituksen sopimus kansanterveyden ja eläinten terveyden suojelemiseksi toteutettavista toimenpiteistä elävien eläinten ja eläintuotteiden kaupassa on asianmukainen väline terveys- ja kasvinsuojelutoimista tehdyn Maailman kauppajärjestön perustamissopimuksen määräysten täytäntöönpanemiseksi kansanterveyttä ja eläinten terveyttä koskevien toimenpiteiden osalta,sopimuksella edistetään Kanadan ja Euroopan yhteisön kahdenvälistä elävien eläinten ja eläintuotteiden kauppaa tunnustamalla asteittain terveystoimenpiteiden vastaavuus, tunnustamalla eläinten terveystilanne, soveltamalla alueellistamista ja parantamalla tietojenvaihtoa ja yhteistyötä,on aiheellista säätää menettelystä komission ja jäsenvaltioiden välisen kiinteän ja tehokkaan yhteistyön aikaansaamiseksi pysyvässä eläinlääkintäkomiteassa,ja tämä sopimus olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Kanadan hallituksen sopimus kansanterveyden ja eläinten terveyden suojelemiseksi toteutettavista toimenpiteistä elävien eläinten ja eläintuotteiden kaupassa.Sopimus ja sen liitteet ovat tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö tai henkilöt, jolla tai joilla on oikeus allekirjoittaa sopimus yhteisöä sitovasti.3 artiklaTämän sopimuksen täytäntöönpanoa varten tarvittavat toimenpiteet, mukaan lukien tuoretta lihaa ja lihavalmisteita koskevat takeet, jotka vastaavat terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetussa neuvoston direktiivissä 72/462/ETY (1) säädettyjä takeita, vahvistetaan kyseisen direktiivin 30 artiklassa säädetyn menettelyn mukaisesti.4 artiklaKomissio edustaa yhteisöä jäsenvaltioiden edustajien avustamana sopimuksen 16 artiklan 1 kohdassa tarkoitetussa yhteisessä hallintokomiteassa.Yhteisessä hallintokomiteassa käsiteltäviin kysymyksiin otettava yhteisön kanta päätetään perustamissopimuksen mukaisesti neuvoston asianomaisissa elimissä.Sopimuksen liitteisiin tehtävät, yhteisen hallintokomitean suosituksista aiheutuvat muutokset päätetään direktiivin 72/462/ETY 29 artiklassa säädettyä menettelyä noudattaen.5 artiklaTämä päätös julkaistaan Euroopan yhteisöjen virallisessa lehdessä.Tämä päätös tulee voimaan päivänä, jona se julkaistaan.Tehty Brysselissä 14 päivänä joulukuuta 1998.Neuvoston puolestaW. MOLTERERPuheenjohtaja(1) EYVL L 302, 31.12.1972, s. 28, direktiivi sellaisena kuin se on viimeksi muutettuna direktiivillä 97/79/EY (EYVL L 24, 30.1.1998, s. 31).


title: Neuvoston päätös (EU) 2017/1364, annettu 17 päivänä heinäkuuta 2017, EU:n ja Moldovan tasavallan assosiaationeuvostossa Euroopan unionin puolesta esitettävästä kannasta Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen liitteen XXVI muuttamiseen

text:
               22.7.2017

               FI

               Euroopan unionin virallinen lehti

               L 191/3

         NEUVOSTON PÄÄTÖS (EU) 2017/1364,
   annettu 17 päivänä heinäkuuta 2017,
   EU:n ja Moldovan tasavallan assosiaationeuvostossa Euroopan unionin puolesta esitettävästä kannasta Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen liitteen XXVI muuttamiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus (1), jäljempänä ’sopimus’, allekirjoitettiin 27 päivänä kesäkuuta 2014.

               (2)

               Sopimuksen 201 artiklassa määrätään velvoitteesta, joka koskee tullilainsäädännön asteittaista lähentämistä unionin tullilainsäädäntöön ja tiettyyn kansainväliseen lainsäädäntöön sopimuksen liitteessä XXVI esitetyllä tavalla.

               (3)

               Sopimuksen XXVI liitteessä määrätään, että Moldovan tasavalta lähentää lainsäädäntöään neuvoston asetuksen (ETY) N:o 2913/92 (2) säännöksiin kolmen vuoden kuluessa sopimuksen voimaantulosta.

               (4)

               Asetus (ETY) N:o 2913/92 on kumottu, ja unionissa on 1 päivästä toukokuuta 2016 sovellettu Euroopan parlamentin ja neuvoston asetuksessa (EU) N:o 952/2013 (3) vahvistettuja säännöksiä.

               (5)

               EU:n ja Moldovan tasavallan tulliasioiden alakomitean 6 päivänä lokakuuta 2016 pidetyssä kokouksessa päätettiin, että sopimuksen liitettä XXVI olisi sen vuoksi muutettava vastaavasti.

               (6)

               EU:n ja Moldovan tasavallan assosiaationeuvostossa, jäljempänä ’assosiaationeuvosto’, esitettävän unionin kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Assosiaationeuvostossa unionin puolesta esitettävä kanta sopimuksen liitteen XXVI muuttamiseen perustuu tähän päätökseen liitettyyn päätösluonnokseen.
   2.   Unionin edustajat assosiaationeuvostossa voivat sopia vähäisistä teknisistä muutoksista 1 kohdassa tarkoitettuun päätösluonnokseen ilman uutta neuvoston päätöstä.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 17 päivänä heinäkuuta 2017.

            Neuvoston puolesta

            Puheenjohtaja

         T. TAMM

      (1)  EUVL L 260, 30.8.2014, s. 4.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      (3)  Euroopan Parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

      LUONNOS
      EU:N JA MOLDOVAN TASAVALLAN ASSOSIAATIONEUVOSTON PÄÄTÖS N:o …/2017,
      annettu … päivänä …kuuta 2017,
      Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen liitteen XXVI muuttamisesta
      EU:N JA MOLDOVAN TASAVALLAN ASSOSIAATIONEUVOSTO, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen ja erityisesti sen 436 artiklan 3 kohdan,
      sekä katsoo seuraavaa:

                  (1)

                  Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus (1), jäljempänä ’sopimus’, allekirjoitettiin 27 päivänä kesäkuuta 2014.

                  (2)

                  Sopimuksen 201 artiklassa määrätään velvoitteesta, joka koskee tullilainsäädännön asteittaista lähentämistä unionin tullilainsäädäntöön ja tiettyyn kansainväliseen lainsäädäntöön sopimuksen liitteessä XXVI esitetyllä tavalla.

                  (3)

                  Sopimuksen XXVI liitteessä määrätään, että Moldovan tasavalta lähentää lainsäädäntöään neuvoston asetuksen (ETY) N:o 2913/92 (2) säännöksiin kolmen vuoden kuluessa sopimuksen voimaantulosta.

                  (4)

                  Asetus (ETY) N:o 2913/92 on kumottu, ja unionissa on 1 päivästä toukokuuta 2016 sovellettu Euroopan parlamentin ja neuvoston asetuksessa (EU) N:o 952/2013 (3) vahvistettuja säännöksiä.

                  (5)

                  EU:n ja Moldovan tasavallan tulliasioiden alakomitean 6 päivänä lokakuuta 2016 pidetyssä kokouksessa päätettiin, että sopimuksen liitettä XXVI olisi sen vuoksi muutettava vastaavasti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan sopimuksen liite XXVI tämän päätöksen liitteen mukaisesti.
      2 artikla
      Tämä päätös tulee voimaan päivänä, jona se hyväksytään.

         Tehty …

               Assosiaationeuvoston puolesta

               Puheenjohtaja

         (1)  EUVL L 260, 30.8.2014, s. 4.

         (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

         (3)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

      LIITE
      Muutetaan sopimuksen liitteen XXVI ensimmäinen jakso seuraavasti:
      Viittaus ”Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista” korvataan viittauksella ”Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista”.


title: 2013/397/EY: Komission päätös, tehty 26 päivänä toukokuuta 2009 , kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen liitteeseen V tehtyjen tiettyjen muutosten hyväksymisestä Euroopan yhteisön puolesta ETA:n kannalta merkityksellinen teksti

text:
               26.7.2013

               FI

               Euroopan unionin virallinen lehti

               L 201/66

         KOMISSION PÄÄTÖS,
   tehty 26 päivänä toukokuuta 2009,
   kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen liitteeseen V tehtyjen tiettyjen muutosten hyväksymisestä Euroopan yhteisön puolesta
   (ETA:n kannalta merkityksellinen teksti)
   (2013/397/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen tekemisestä 14 päivänä joulukuuta 1998 tehdyn neuvoston päätöksen 1999/201/EY (1) ja erityisesti sen 4 artiklan kolmannen kohdan,
   sekä katsoo seuraavaa:

               (1)

               Euroopan yhteisön ja Kanadan hallituksen välisessä sopimuksessa kansanterveyden ja eläinten terveyden suojelemiseksi toteutettavista toimenpiteistä elävien eläinten ja eläintuotteiden kaupassa, jäljempänä ’sopimus’, määrätään mahdollisuudesta tunnustaa eläinten terveyttä koskevien toimenpiteiden vastaavuus sen jälkeen, kun vievä osapuoli on osoittanut puolueettomasti, että sen toimenpide vastaa tuovan osapuolen tarkoituksenmukaisen suojan tasoa. Sopimus hyväksyttiin yhteisön puolesta päätöksellä 1999/201/EY.

               (2)

               Vastaavuuden osoittaminen tehtiin ja saatiin päätökseen Kanadan kanssa kalastustuotteita koskevien kansanterveyteen liittyvien toimenpiteiden osalta. Vastaavuus on toteutettu vastavuoroisesti.

               (3)

               Sopimuksessa perustettu yhteinen hallintokomitea, jäljempänä ’yhteinen hallintokomitea’, antoi 5 ja 6 päivänä lokakuuta 2006 pitämässään kokouksessa suosituksen vastaavuuden määrittelemisestä kalastustuotteisiin sovellettavien hygieniasääntöjen osalta. Sitä täydennettiin 3 ja 4 päivänä lokakuuta 2007 yhteisen hallintokomitean pitämässään kokouksessa antamalla erityisellä suosituksella kalastustuotteisiin sovellettavien mikrobiologisten vaatimusten vastaavuudesta.

               (4)

               Yhteinen hallintokomitea antoi 5 ja 6 päivänä lokakuuta 2006 pitämässään kokouksessa suosituksen Kanadassa virkistyskalastusluvalla pyydetyn kalan tuontia yhteisöön koskevien sääntöjen vahvistamisesta. Yhteinen hallintokomitea antoi 5 ja 6 päivänä lokakuuta 2006 pitämässään kokouksessa tuoretta lihaa koskevan suosituksen EU:n ja Kanadan normien oikeusperustan saattamiseksi ajan tasalle.

               (5)

               Yhteinen hallintokomitea antoi 5 ja 6 päivänä lokakuuta 2006 pitämässään kokouksessa jauhettua lihaa koskevan suosituksen EU:n normien oikeusperustan saattamiseksi ajan tasalle.

               (6)

               Yhteinen hallintokomitea antoi 3 ja 4 päivänä lokakuuta 2007 pitämässään kokouksessa suosituksen vastaavuuden määrittelemisestä siipikarjanlihaan sovellettavien siipikarjan post mortem -vaatimusten osalta.

               (7)

               Yhteinen hallintokomitea antoi 27 ja 28 päivänä huhtikuuta 2005 pitämässään kokouksessa suosituksen mahdollisuudesta tuoda yhteisön lainsäädännön mukaisesti Kanadasta muita kuin markkinakokoisia eläviä simpukoita märkäsäilytykseen, istutettaviksi tai puhdistettaviksi yhteisössä.

               (8)

               Noiden suositusten perusteella sopimuksen liitteen V asiaan liittyviä osia on aiheellista muuttaa.

               (9)

               Sopimuksen 16 artiklan 3 kohdan mukaisesti osapuolet sopivat liitteiden muuttamisesta noottien vaihdolla.

               (10)

               Sopimuksen liitteeseen V suositellut muutokset olisi hyväksyttävä yhteisön puolesta.

               (11)

               Komission päätöksellä K(2008) 2633, joka tehtiin 19 päivänä kesäkuuta 2008 ja jota ei julkaistu Euroopan unionin virallisessa lehdessä, tehtiin tiettyjä muutoksia sopimuksen liitteeseen V.

               (12)

               Päätöksen K(2008) 2633 liitteessä esitettyjen kirjeiden tekstiin on tarpeen tehdä tiettyjä diplomatiaan liittyviä mukautuksia. Selkeyden vuoksi kyseinen päätös olisi kumottava ja korvattava tällä päätöksellä.

               (13)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen 16 artiklan 1 kohdan mukaisesti perustetun yhteisen hallintokomitean antamien suositusten mukaisesti kyseisen sopimuksen liitteen V muutokset.
   Euroopan yhteisön ja Kanadan hallituksen välillä käydyn kirjeenvaihdon teksti, jossa esitetään nuo kyseisen sopimuksen liitteeseen V tehdyt muutokset, on tämän päätöksen liitteenä.
   2 artikla
   Terveys- ja kuluttaja-asioiden pääosaston pääjohtajalle annetaan yhteisön puolesta valtuudet allekirjoittaa Euroopan yhteisön kirje.
   3 artikla
   Tällä päätöksellä kumotaan ja korvataan päätös K(2008) 2633.

      Tehty Brysselissä 26 päivänä toukokuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 71, 18.3.1999, s. 1.

      LIITE

         Kansanterveyden ja eläinten terveyden suojelemiseksi toteutettavista toimenpiteistä elävien eläinten ja eläintuotteiden kaupassa Kanadan hallituksen ja Euroopan yhteisön välillä tehdyn sopimuksen liitteen V muuttamista koskeva kirjeenvaihto

      22 päivänä maaliskuuta 2010
      Arvoisa vastaanottaja
      Viitaten Ottawassa 17 päivänä joulukuuta 1998 tehdyn kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen, jäljempänä ’sopimus’, 16 artiklan 2 ja 3 kohtaan ehdotan Teille, että kyseisen sopimuksen liitettä V muutettaisiin sopimuksen 16 artiklan 1 kohdan nojalla perustetun yhteisen hallintokomitean suositusten mukaisesti seuraavasti:

                  1.

                  Korvataan sopimuksen liitteessä V olevan tuoretta lihaa koskevan 6 kohdan taulukko tämän kirjeenvaihdon lisäyksessä I olevalla taulukolla.

                  2.

                  Korvataan sopimuksen liitteessä V olevan ihmisravinnoksi tarkoitettuja kalastustuotteita koskevan 11 kohdan taulukko tämän kirjeenvaihdon lisäyksessä II olevalla taulukolla.

                  3.

                  Korvataan sopimuksen liitteessä V olevan jauhettua lihaa koskevan 15 kohdan taulukko tämän kirjeenvaihdon lisäyksessä III olevalla taulukolla.

                  4.

                  Poistetaan sopimuksen liitteessä V olevassa alaviitteessä A olevan II luvun 1 kohta.

                  5.

                  Korvataan sopimuksen liitteessä V olevassa alaviitteessä B olevan I luvun 1 kohta seuraavasti:
                  ”Kanadassa virkistyskalastusluvalla pyydystetyn kalan osalta on ilmoitettava tuojan nimi, ja seuraavien edellytysten on täytyttävä:

                              —

                              kalat on pyydystetty Kanadan kalastusvesillä luvan voimassaoloaikana urheilukalastusta koskevien Kanadan säännösten mukaisesti, ja Kanadassa sovellettavia pyynnin rajoituksia on noudatettu;

                              —

                              kalat on suolistettu asianmukaisten hygieniaan ja säilytykseen liittyvien toimenpiteiden mukaisesti;

                              —

                              kalat eivät ole myrkyllisistä lajeista eivätkä mahdollisesti biotoksiineja sisältävistä lajeista;

                              —

                              kalat on tuotava yhteisöön kuukauden kuluessa virkistyskalastusluvan viimeisestä voimassaolopäivästä ja niitä ei ole tarkoitettu pidettäviksi kaupan; virkistyskalastusluvan jäljennös on liitettävä kalojen mukana seuraavaan asiakirjaan.”

                  6.

                  Poistetaan sopimuksen liitteessä V olevassa alaviitteessä B olevan I luvun 3, 4 ja 5 kohta.

                  7.

                  Poistetaan sopimuksen liitteessä V olevassa alaviitteessä B olevan II luvun 1, 2, 3, 4 ja 5 kohta.

                  8.

                  Korvataan sopimuksen liitteessä V olevassa alaviitteessä C olevan I luvun 2 kohta seuraavasti:
                  ”Markkinakokoisten elävien simpukoiden on oltava tarkoitettuja suoraan ihmisravinnoksi, ei märkäsäilytykseen, istutettaviksi tai puhdistettaviksi EY:ssä.”

            Ehdotan Teille, että jos Kanadan hallitus hyväksyy tämän kirjeen ja sen lisäykset, jotka ovat yhtä todistusvoimaisia englannin ja ranskan kielillä, tämä kirje ja Teidän vahvistuksenne muodostavat yhdessä sopimusta muuttavan sopimuksen, joka tulee voimaan päivänä, jona vastaanotetaan viimeinen niistä Kanadan hallituksen ja Euroopan yhteisön välisistä diplomaattisista nooteista, joilla osapuolet vahvistavat saattaneensa päätökseen kaikki tämän kirjeenvaihdon voimaantulon edellyttämät sisäiset menettelynsä.
      Kunnioittavasti

            Euroopan yhteisön puolesta

         Robert MADELIN

      16 päivänä huhtikuuta 2010
      Arvoisa vastaanottaja
      Olen vastaanottanut 22 päivänä maaliskuuta 2010 päivätyn kirjeenne, jonka sisältö on seuraava:
      ”Arvoisa vastaanottaja
      Viitaten Ottawassa 17 päivänä joulukuuta 1998 tehdyn kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen, jäljempänä ’sopimus’, 16 artiklan 2 ja 3 kohtaan ehdotan Teille, että kyseisen sopimuksen liitettä V muutettaisiin sopimuksen 16 artiklan 1 kohdan nojalla perustetun yhteisen hallintokomitean suositusten mukaisesti seuraavasti:

                  1.

                  Korvataan sopimuksen liitteessä V olevan tuoretta lihaa koskevan 6 kohdan taulukko tämän kirjeenvaihdon lisäyksessä I olevalla taulukolla.

                  2.

                  Korvataan sopimuksen liitteessä V olevan ihmisravinnoksi tarkoitettuja kalastustuotteita koskevan 11 kohdan taulukko tämän kirjeenvaihdon lisäyksessä II olevalla taulukolla.

                  3.

                  Korvataan sopimuksen liitteessä V olevan jauhettua lihaa koskevan 15 kohdan taulukko tämän kirjeenvaihdon lisäyksessä III olevalla taulukolla.

                  4.

                  Poistetaan sopimuksen liitteessä V olevassa alaviitteessä A olevan II luvun 1 kohta.

                  5.

                  Korvataan sopimuksen liitteessä V olevassa alaviitteessä B olevan I luvun 1 kohta seuraavasti:
                  ”Kanadassa virkistyskalastusluvalla pyydystetyn kalan osalta on ilmoitettava tuojan nimi, ja seuraavien edellytysten on täytyttävä:

                              —

                              kalat on pyydystetty Kanadan kalastusvesillä luvan voimassaoloaikana urheilukalastusta koskevien Kanadan säännösten mukaisesti, ja Kanadassa sovellettavia pyynnin rajoituksia on noudatettu;

                              —

                              kalat on suolistettu asianmukaisten hygieniaan ja säilytykseen liittyvien toimenpiteiden mukaisesti;

                              —

                              kalat eivät ole myrkyllisistä lajeista eivätkä mahdollisesti biotoksiineja sisältävistä lajeista;

                              —

                              kalat on tuotava yhteisöön kuukauden kuluessa virkistyskalastusluvan viimeisestä voimassaolopäivästä ja niitä ei ole tarkoitettu pidettäviksi kaupan; virkistyskalastusluvan jäljennös on liitettävä kalojen mukana seuraavaan asiakirjaan.”

                  6.

                  Poistetaan sopimuksen liitteessä V olevassa alaviitteessä B olevan I luvun 3, 4 ja 5 kohta.

                  7.

                  Poistetaan sopimuksen liitteessä V olevassa alaviitteessä B olevan II luvun 1, 2, 3, 4 ja 5 kohta.

                  8.

                  Korvataan sopimuksen liitteessä V olevassa alaviitteessä C olevan I luvun 2 kohta seuraavasti:
                  ”Markkinakokoisten elävien simpukoiden on oltava tarkoitettuja suoraan ihmisravinnoksi, ei märkäsäilytykseen, istutettaviksi tai puhdistettaviksi EY:ssä.”
                  Ehdotan Teille, että jos Kanadan hallitus hyväksyy tämän kirjeen ja sen lisäykset, jotka ovat yhtä todistusvoimaisia englannin ja ranskan kielillä, tämä kirje ja Teidän vahvistuksenne muodostavat yhdessä sopimusta muuttavan sopimuksen, joka tulee voimaan päivänä, jona vastaanotetaan viimeinen niistä Kanadan hallituksen ja Euroopan yhteisön välisistä diplomaattisista nooteista, joilla osapuolet vahvistavat saattaneensa päätökseen kaikki tämän kirjeenvaihdon voimaantulon edellyttämät sisäiset menettelynsä.”

            Vahvistan, että Kanadan hallitus hyväksyy edellä mainitun ja että Teidän kirjeenne ja tämä vastaus sekä liitteenä olevat lisäykset, jotka ovat yhtä todistusvoimaisia englannin ja ranskan kielillä, muodostavat yhdessä ehdotuksenne mukaisesti sopimusta muuttavan sopimuksen, joka tulee voimaan päivänä, jona vastaanotetaan viimeinen niistä Kanadan hallituksen ja Euroopan yhteisön välisistä diplomaattisista nooteista, joilla osapuolet vahvistavat saattaneensa päätökseen kaikki tämän kirjeenvaihdon voimaantulon edellyttämät sisäiset menettelynsä.
      Kunnioittavasti

            Kanadan hallituksen toimivaltaisen viranomaisen puolesta

         Ross HORNBY

         Lisäys I
         6.   Tuore liha

                     Hyödyke

                     Euroopan yhteisön vienti Kanadaan

                     Kanadan vienti Euroopan yhteisöön

                     Kaupan edellytykset

                     Vastaavuus

                     Erityisedellytykset

                     Toimet

                     Kaupan edellytykset

                     Vastaavuus

                     Erityisedellytykset

                     Toimet

                     EY:n vaatimukset

                     Kanadan vaatimukset

                     Kanadan vaatimukset

                     EY:n vaatimukset

                     Eläinten terveys

                                 —

                                 Märehtijät

                     2002/99/EY
                     Asetus (EY) N:o 999/2001

                     H of A Act and Regs.
                     40, 41 jakso

                     Kyllä 2

                     Alkuperälausunto

                     H of A Act and Regs.

                     2002/99/EY Asetus (EY) N:o 999/2001
                     Päätös 79/542/ETY

                     Kyllä 3

                                 —

                                 Hevoseläimet

                     2002/99/EY

                     H of A Act and Regs.
                     40, 41 jakso

                     Kyllä 2

                     Alkuperälausunto

                     H of A Act and Regs.

                     2002/99/EY Päätös 79/542/ETY

                     Kyllä 3

                                 —

                                 Siat

                     2002/99/EY

                     H of A Act and Regs.
                     40, 41 jakso

                     Kyllä 2

                     Alkuperälausunto

                     H of A Act and Regs.

                     2002/99/EY Päätös 79/542/ETY

                     Kyllä 3

                     Kansanterveys

                     Asetukset (EY) N:o 852/2004, (EY) N:o 853/2004, (EY) N:o 854/2004

                     Meat Inspection Act & Regs.
                     Food and Drugs Act & Regs.
                     Consumer Packaging & Labelling Act & Regs. (jos pakattu vähittäismyyntiin)
                     Canada Agricultural Products Act& Livestock and Poultry Carcass Grading Regs. (jos naudanlihaa)

                     Kyllä 1

                     Joitain säännöksiä on tarkasteltava uudelleen, kun Meat Inspection Regulation -asetusta muutetaan.

                     Meat Inspection Act & Regs.
                     Food and Drugs Act & Regs.
                     Consumer Packaging & Labelling Act & Regs. (jos pakattu vähittäismyyntiin)
                     Canada Agricultural Products Act& Livestock and Poultry Carcass Grading Regs. (jos naudanlihaa)

                     Asetukset (EY) N:o 852/2004, (EY) N:o 853/2004, (EY) N:o 854/2004
                     Päätös 79/542/ETY Päätös 2005/290/EY

                     Kyllä 1

                     Alajaksot 2 ja 3, Euroopan unionia koskeva 11.7.3 jakso, lihahygieniakäsikirjan 11 luvussa, siten kuin siitä määrätään Kanadan lihahygieniadirektiivissä (N:o 2008/33/EY) (1)

                     Ante mortem - ja post mortem -säännöksiä, lihotussian määritelmää ja muita hygieniavaatimuksia on tarkasteltava uudelleen, kun EU:n uusia elintarvikehygieniaasetuksia aletaan soveltaa.

            (1)  http://www.inspection.gc.ca/francais/anima/meavia/mmopmmhv/chap11/eu-uef.shtml – ranskankielinen versio ja
         http://www.inspection.gc.ca/english/anima/meavia/mmopmmhv/chap11/eu-uee.shtml – englanninkielinen versio.

         Lisäys II
         11.   Kalastustuotteet ja elävät simpukat

                     Hyödyke

                     Euroopan yhteisön vienti Kanadaan

                     Kanadan vienti Euroopan yhteisöön

                     Kaupan edellytykset

                     Vastaavuus

                     Erityisedellytykset

                     Toimet

                     Kaupan edellytykset

                     Vastaavuus

                     Erityisedellytykset

                     Toimet

                     EY:n vaatimukset

                     Kanadan vaatimukset

                     Kanadan vaatimukset

                     EY:n vaatimukset

                     Eläinten terveys

                                 1.

                                 Ihmisravinnoksi tai vesiviljelyyn tarkoitetut elävät vesiviljelyeläimet tai vesiviljelytuotteet

                                 2.

                                 Ihmisravinnoksi tarkoitetut kuolleet suolistetut kalat

                                 3.

                                 Ihmisravinnoksi tarkoitetut kuolleet suolistamattomat tuotteet

                                 4.

                                 Vesiviljelyyn tarkoitettu elävä mäti

                                 5.

                                 Vesiviljelyyn tarkoitetut elävät kalat (sis. eväkalat, nilviäiset, äyriäiset ja muut selkärangattomat).

                     Direktiivi 2006/88/EY

                     Fish Health Protection Regulations, Fisheries Act, R.S.C. 1985, c.F-14

                                 1.

                                 EA

                                 2.

                                 Kyllä 2

                                 3.

                                 EA

                                 4.

                                 EA

                                 5.

                                 EA

                     Virallisen elimen myöntämä kalojen terveystodistus

                     Fish Health Protection Regulations, Fisheries Act, R.S.C. 1985, c. F-14

                     Direktiivi 2006/88/EY
                     Päätökset 2003/858/EY 2003/804/EY 2006/656/EY
                     Asetus (EY) N:o 1251/2008
                     Asetukset (EY) N:o 2074/2005, (EY) N:o 1250/2008

                                 1.

                                 EA

                                 2.

                                 Kyllä 2

                                 3.

                                 EA

                                 4.

                                 EA

                                 5.

                                 EA

                     Virallinen terveystodistus

                     Kansanterveys

                                 —

                                 Ihmisravinnoksi tarkoitettu kala ja kalastustuotteet

                     Asetukset (EY) N:o 852/2004, (EY) N:o 853/2004, (EY) N:o 854/2004, (EY) N:o 2073/2005

                     Fish Inspection Regulations, Fish Inspection Act, R.S.C., 1985, c. F-12
                     Food and Drugs Act and Regulations
                     Consumer Packaging and Labelling Regulations (jos pakattu vähittäismyyntiin)

                     Kyllä 1

                     Ilmatiiviisiin säiliöihin pakatun jäädyttämättömän savustetun kalan suolapitoisuuden on oltava vähintään 9 % (vesivaihemenetelmä).
                     Kanadan ja EY:n järjestelmien tarkoituksena on tarjota mikrobiologisten vaatimusten osalta vastaava suojelun taso. Kanadan ja EY:n soveltamat lopputuotteen seurantaa koskevat mikrobiologiset vaatimukset kuitenkin poikkeavat toisistaan joiltain osin. Vientituotteiden osalta viejän vastuulla on varmistaa, että tuotteet täyttävät tuojamaan vaatimukset.

                     Fish Inspection Regulations, Fish Inspection Act, R.S.C., 1985, c. F-12

                     Asetukset (EY) N:o 852/2004, (EY) N:o 853/2004, (EY) N:o 854/2004, (EY) N:o 2073/2005
                     Päätös 2005/290/EY

                     Kyllä 1

                     Alaviite B (I)
                     Kanadan ja EY:n järjestelmien tarkoituksena on tarjota mikrobiologisten vaatimusten osalta vastaava suojelun taso. Kanadan ja EY:n soveltamat lopputuotteen seurantaa koskevat mikrobiologiset vaatimukset kuitenkin poikkeavat toisistaan joiltain osin. Vientituotteiden osalta viejän vastuulla on varmistaa, että tuotteet täyttävät tuojamaan vaatimukset.

                     Kanadan terveysviranomaista (Health Canada) pyydetään tarkistamaan ensisijaisesti savustettua kalaa koskevat säännökset

                                 —

                                 Ihmisravinnoksi tarkoitetut elävät simpukat, myös piikkinahkaiset, vaippaeläimet ja merikotilot

                     Asetukset (EY) N:o 852/2004, (EY) N:o 853/2004, (EY) N:o 854/2004

                     Fish Inspection Regulations, Fish Inspection Act, R.S.C., 1985, c. F-12 Food and Drugs Act and Regulations

                     Kyllä 2

                     Alaviite C (II)

                     EY toimittaa luettelon hyväksytyistä lähetyskeskuksista. EY edellyttää Kanadan tarkistavan vieraiden aineiden rajoja vastaavuuden arvioimiseksi.

                     Fish Inspection Regulations, Fish Act, R.S.C., 1985, c. F-12
                     Management of Contaminated Fisheries
                     Regulations, Fisheries Act, R.S.C. 1985, c. F-14

                     Asetukset (EY) N:o 852/2004, (EY) N:o 853/2004, (EY) N:o 854/2004, (EY) N:o 2074/2005

                     Kyllä 2

                     Alaviite C (II)
                     Virallinen todistus

                     Arvioitava kasvuvesiin ja simpukan lihaan perustuen bakteriologisen laadun vastaavuus.
                     Kanada toimittaa luettelon hyväksytyistä jalostuslaitoksista.

         Lisäys III
         15.   Jauhettu liha

                     Hyödyke

                     Euroopan yhteisön vienti Kanadaan

                     Kanadan vienti Euroopan yhteisöön

                     Kaupan edellytykset

                     Vastaavuus

                     Erityisedellytykset

                     Toimet

                     Kaupan edellytykset

                     Vastaavuus

                     Erityisedellytykset

                     Toimet

                     EY:n vaatimukset

                     Kanadan vaatimukset

                     Kanadan vaatimukset

                     EY:n vaatimukset

                     Eläinten terveys

                                 —

                                 Märehtijät

                     Direktiivi 2002/99/EY

                     H of A Act and Regs.
                     40–52 jakso

                     Kyllä 3

                     Siten kuin on määritelty Meat Inspection Regulations -asetuksissa

                     H of A Act and Regs

                     Direktiivi 2002/99/EY
                     Päätös 79/542/ETY

                     Kyllä 3

                                 —

                                 Siat

                     Direktiivi 2002/99/EY

                     H of A Act and Regs.
                     40–52 jakso

                     Kyllä 3

                     Siten kuin on määritelty Meat Inspection Regulations -asetuksissa

                     H of A Act and Regs

                     Direktiivi 2002/99/EY
                     Päätös 79/542/ETY

                     Kyllä 3

                                 —

                                 Hevoseläimet

                     Direktiivi 2002/99/EY

                     H of A Act and Regs.
                     40–52 jakso

                     Kyllä 3

                     H of A Act and Regs

                     Direktiivi 2002/99/EY

                     Kyllä 3

                                 —

                                 Siipikarja/ luonnonvarainen riista/ tarhattu riista

                     Direktiivi 2002/99/EY

                     H of A Act and Regs.
                     40–52 jakso

                     Kyllä 3

                     H of A Act and Regs

                     Direktiivi 2002/99/EY

                     Kyllä 3

                     Kansanterveys

                     Asetukset (EY) N:o 852/2004, (EY) N:o 853/2004, (EY) N:o 854/2004

                     Meat Inspection Act & Regs
                     Food and Drugs Act & Regs
                     Consumer Packaging and Labelling Act & Regs. (jos pakattu vähittäismyyntiin)

                     Kyllä 2

                     Ei kauppaa luonnonvaraisesta riistasta saadun jauhetun lihan osalta

                     Meat Inspection Act & Regs.
                     Food and Drugs Act & Regs.
                     Consumer Packaging and Labelling Act & Regs. (jos pakattu vähittäismyyntiin)

                     Asetukset (EY) N:o 852/2004, (EY) N:o 853/2004, (EY) N:o 854/2004
                     Päätös 79/542/ETY

                     Kyllä 3

                     Alaviite A (I)